കൊച്ചിയില് ആശുപത്രി ശുചിമുറിയില് ഗര്ഭസ്ഥ ശിശുവിന്റെ ഭ്രൂണം കണ്ടെത്തിയ സംഭവം: പോക്സോ കേസില് യുവാവ് അറസ്റ്റില് എറണാകുളം: കൊച്ചിയില് പതിനേഴുകാരിയെ പീഡിപ്പിച്ച് ഗര്ഭിണിയാക്കിയ കേസില് പ്രതി അറസ്റ്റില്. വയനാട് സ്വദേശിയായ ജോബിന് ജോണിനെയാണ് കൊച്ചി പോലീസ് അറസ്റ്റ് ചെയ്തത്. വൈകിട്ടോടെ ഇയാളെ കൊച്ചിയിലെത്തിക്കും. പീഡനത്തിനിരയായ പെണ്കുട്ടി കഴിഞ്ഞ ദിവസം പ്രസവിച്ചിരുന്നു. പ്രതി പെണ്കുട്ടിയുടെ അകന്ന ബന്ധുവാണ്. മാസങ്ങളായി ഇയാള് പെണ്കുട്ടിയെ വീട്ടിലെത്തി ലൈംഗികമായി പീഡിപ്പിച്ചിരുന്നുവെന്ന് പോലീസ് പറയുന്നു. ഇന്നലെയാണ് ആറ് മാസം പ്രായമായ ഗര്ഭസ്ഥ ശിശുവിന്റെ ഭ്രൂണം ആശുപത്രിയിലെ ശുചിമുറിയില് കണ്ടെത്തിയത്. തുടര്ന്ന് പോക്സോ കേസെടുത്ത് പോലീസ് അന്വേഷണം നടത്തുകയായിരുന്നു. വയറുവേദനയ്ക്ക് ഡോക്ടറെ കാണുന്നതിനാണ് 17വയസ്സുകാരിയും അമ്മയും ആശുപത്രിയിലെത്തിയത്. ആറ് മാസം ഗര്ഭിണിയായിരുന്നു പെണ്കുട്ടി. വിവരമറിഞ്ഞെത്തിയ പോലീസ് തുടര്ചികിത്സയില് കഴിയുന്ന പെണ്കുട്ടിയുടെ പ്രാഥമിക മൊഴിയെടുക്കുകയും കേസ് രജിസ്റ്റര് ചെയ്യുകയും ചെയ്തു.